Uvođenje eura - Obavijest obveznicima / korisnicima sustava e-Trošarine

Na dan 1. siječnja 2023. godine euro postaje službena valuta u Republici Hrvatskoj.

Vijeće Europske unije donijelo je odluku o usvajanju eura kao službene valute u Republici Hrvatskoj od 1. siječnja 2023. ([Odluka Vijeća (EU) 2022/1211](https://eur-lex.europa.eu/legal-content/HR/TXT/PDF/?uri=CELEX:32022D1211&from=EN)) i uredbu prema kojoj je utvrđen fiksni tečaj konverzije kune u euro: 1 EUR = 7,53450 HRK ([Uredba Vijeća (EU) 2022/1208](https://eur-lex.europa.eu/legal-content/HR/TXT/HTML/?uri=CELEX:32022R1208&from=HR)).

Poslovni procesi iz nadležnosti Carinske uprave u okviru propisa o trošarinama i posebnim porezima bit će u cijelosti podržani aplikativnim rješenjima u kojima će biti integrirana potrebna prilagodba vezana uz uvođenje eura.

U sustavu za elektroničko podnošenje trošarinskih obrazaca i obrazaca posebnih poreza (e-Trošarine) primjenjivat će se važeća zakonska valuta za odabrano razdoblje nastale obveze.

Trošarinski obveznici i obveznici posebnih poreza koji će prijavljivati obvezu obračunate trošarine odnosno posebnog poreza za tekuću 2022. godinu i/ili izmjene za prethodne godine obrasce će podnositi u kunama. Poslovni sustav e-Trošarine će, temeljem implementiranog aplikativnog rješenja, iznose u kunama konvertirati u iznose u eurima.

Za obvezu nastalu u godini kada će na snazi biti službena valuta euro trošarinski obveznici i obveznici posebnih poreza, koji prijavljuju obvezu obračuna trošarine odnosno posebnog poreza, obrasce će podnositi u eurima.

Na mrežnoj stranici Vlade Republike Hrvatske i Hrvatske narodne banke [www.euro.hr](https://eur03.safelinks.protection.outlook.com/?url=http%3A%2F%2Fwww.euro.hr%2F&data=05%7C01%7C%7Cfb827eb0903941d3043408da6fac66d6%7Cd04f47175a6e4b98b3f96918e0385f4c%7C0%7C0%7C637945083491727413%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=vLfI4OmjxZbFAq2STZ823ObQ0V8FDtZewkFyFWeCp2g%3D&reserved=0) mogu se pronaći najvažnije informacije o uvođenju eura, kao i informacije drugih ključnih dionika u procesu zamjene hrvatske kune eurom.